《秦笛仙赴岳州两梦见之》
清代·周体观

薄暮轻为别，扁舟去渺然。干戈南国外，雨雪大江边。

信宿行应远，登楼望独悬。春来能几日，客梦益相牵。

作者简介：直隶遵化人，字伯衡。顺治六年进士，改翰林院庶吉士，累迁吏科给事中。为人坦直倜傥，在官若忘其家。旋出为江西参议道。工诗，所作多尚自然，不事雕饰。有《晴鹤堂诗钞》。